Presidenti Trump emëron kreun e ri të Rezervës Federale
Propozimi i Presidentit është Jerome Powell, ish-menaxher investimesh dhe anëtar i bordit të bankës qendore
Presidenti Donald Trump emëroi Jerome Powell në krye të Rezervës Federale. Ish-menaxheri i investimeve dhe anëtar i bordit qeverisës të bankës qendrore do të zëvendësojë Janet Yellen, mandati i të cilës mbaron në muajin shkurt. Nëse konfirmohet nga Senati, zoti Powell do të ketë përgjegjësinë e mbikqyrjes së polikave monetare të Shteteve të Bashkuara dhe ruajtjen e stabilitetit të ekonomisë më të madhe të botës. Janet Yellen do të largohet pas gati katër vitesh në detyrë si bankierja më e fuqishme në Amerikë, duke u zëvendësuar nga Jerome Powell. Presidenti Trump tha dje nga Shtëpia e Bardhë se ky është ndër postet e rralla publike me rëndësi të madhe. , tha Presidenti Trump. 64-vjeçari Powell, një jurist republikan i njohur në Wall Street, ka një eksperiencë 5-vjeçare në Rezervën Federale. Janë të pakta gjasat që ai të veprojë shumë ndryshe nga paraardhësja e tij Yellen. , thotë Greg McBride, i kompanisë “Bankrate.com”. Por ndryshe nga zonja Yellen, zoti Powell kundërshton politikat e forta rregullatore. Në një fjalim muajin e kaluar, ai tha se “ligjet e shtuara nuk shërbejnë si përgjigje ndaj çdo problemi”. Por, lehtësimi i rregullave ka edhe rrezikshmëri. , thotë Ryan Sweet, i kompanisë “Moody’s Analytics”. Sfidë e menjëhershme për zotin Powell do të jetë largimi nga normat e ulëta të tanishme të interesit. Duke qenë se ekonomia zhvillohet me cikle, analistët thonë se atij do t’i duhet të përgatitet për ciklin e pashmangshëm të rënies. , thotë zoti McBride. Ekonomistët i thanë Zëri të Amerikës se kreu i bankës qendrore ka ndikim të jashtëzakonshëm tek investimet globale, normat e interesit dhe nivelin e shpenzimeve në mbarë botën.